CELEX: 62006CA0271
Language: mt
Date: 2008-02-21 00:00:00
Title: Kawża C-271/06: Sentenza tal-Qorti tal-Ġustizzja (Ir-Raba' Awla) tal- 21 ta' Frar 2008 (talba għal deċiżjoni preliminari tal-Bundesfinanzhof — Il-Ġermanja) — Netto Supermarkt GmbH & Co. OHG vs Finanzamt Malchin (Sitt Direttiva VAT — Artikolu 15(2) — Eżenzjoni ta' provvisti intiżi għall-esportazzjoni barra mill-Komunità — Kundizzjonijiet għall-eżenzjoni mhux soddisfati — Prova ta' l-esportazzjoni falsifikata mix-xerrej — Fornitur li jaġixxi bid-diliġenza kummerċjali dovuta)

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/4
            
         Sentenza tal-Qorti tal-Ġustizzja (Ir-Raba' Awla) tal-21 ta' Frar 2008 (talba għal deċiżjoni preliminari tal-Bundesfinanzhof — Il-Ġermanja) — Netto Supermarkt GmbH & Co. OHG vs Finanzamt Malchin
   (Kawża C-271/06) (1)
   
   (Sitt Direttiva VAT - Artikolu 15(2) - Eżenzjoni ta' provvisti intiżi għall-esportazzjoni barra mill-Komunità - Kundizzjonijiet għall-eżenzjoni mhux soddisfati - Prova ta' l-esportazzjoni falsifikata mix-xerrej - Fornitur li jaġixxi bid-diliġenza kummerċjali dovuta)
   (2008/C 92/06)
   Lingwa tal-kawża: Il-Ġermaniż
   Qorti tar-rinviju
   Bundesfinanzhof
   Partijiet fil-kawża prinċipali
   
      Rikorrenti: Netto Supermarkt GmbH & Co. OHG
   
      Konvenuta: Finanzamt Malchin
   Suġġett
   Talba għal deċiżjoni preliminari — Bundesfinanzhof — Interpretazzjoni tad-dritt Komunitarju fil-qasam tal-VAT, b'mod partikolari ta' l-Artikolu 15(2) tas-Sitt Direttiva tal-Kunsill 77/388/KEE tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima (ĠU L 145, p. 1) — Rifużjoni tal-VAT fuq provvisti intiżi għall-esportazzjoni miksuba permezz ta' dokumenti ffalsifikati — Eżenzjoni għal raġunijiet ta' ekwità
   Dispożittiv
   L-Artikolu 15(2) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet ta' l-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, kif emendata mid-Direttiva tal-Kunsill 95/7/KE ta' l-10 ta' April 1995, għandu jiġi interpretat fis-sens li ma jipprekludix l-eżenzjoni, min-naħa ta' Stat Membru, tat-taxxa fuq il-valur miżjud relatata ma' provvista ta' prodotti għall-esportazzjoni barra mill-Komunità Ewropea meta l-kundizzjonijiet għal din l-eżenzjoni ma jiġux soddisfatti, iżda meta l-persuna taxxabbli ma kinitx f'pożizzjoni, anki meta tkun aġixxiet bid-diliġenza kummerċjali dovuta, li ssir taf b'dan, minħabba l-iffalsifikar tal-prova ta' esportazzjoni prodotta mix-xerrej.
   
      (1)  ĠU C 224, 16.9.2007.